Document ID: 32003D0240

Απόφαση της Επιτροπής
της 24ης Μαρτίου 2003
για τροποποίηση της απόφασης 2000/45/ΕΚ σχετικά με την ισχύτων οικολογικών κριτηρίων απονομής του οικολογικού σήματος της Κοινότητας σε ηλεκτρικά πλυντήρια ρούχων
[κοινοποιηθείσα υπό τον αριθμό Ε(2003) 218]
(Κείμενο που παρουσιάζει ενδιαφέρον για τον ΕΟΧ)
(2003/240/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1980/2000 για ένα αναθεωρημένο σύστημα απονομής του οικολογικού σήματος της Κοινότητας(1), και ιδίως το άρθρο 6 παράγραφος 1 δεύτερο εδάφιο,
Μετά από διαβούλευση με το συμβούλιο οικολογικής σήμανσης της Ευρωπαϊκής Ένωσης,
Εκτιμώντας τα ακόλουθα:
(1) Σύμφωνα με τον κανονισμό (ΕΚ) αριθ. 1980/2000, το οικολογικό σήμα της Κοινότητας απονέμεται σε ένα προϊόν το οποίο, ως εκ των χαρακτηριστικών του, συμβάλλει σημαντικά στη βελτίωση περιβαλλοντικών πτυχών νευραλγικής σημασίας.
(2) Ο κανονισμός (ΕΚ) αριθ. 1980/2000 προβλέπει την καθιέρωση ειδικών κριτηρίων απονομής του οικολογικού σήματος ανά κατηγορία προϊόντων.
(3) Προβλέπει επίσης αναθεώρηση των κριτηρίων αυτών, καθώς και της αξιολόγησης και επαλήθευσης των απαιτήσεων που διέπουν τα κριτήρια, σε εύθετο χρόνο πριν από τη λήξη της ισχύος των κριτηρίων που έχουν καθοριστεί για κάθε κατηγορία προϊόντων.
(4) Μετά την αναθεώρηση που προβλέπει η απόφαση 2000/45/ΕΚ της Επιτροπής(2), η περίοδος ισχύος των οικολογικών κριτηρίων παρατείνεται για τρία έτη.
(5) Η απόφαση 2000/45/ΕΚ πρέπει συνεπώς να τροποποιηθεί αναλόγως.
(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του άρθρου 17 του κανονισμού (ΕΚ) αριθ. 1980/2000,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το κείμενο του άρθρου 3 της απόφασης 2000/45/ΕΚ αντικαθίσταται από το ακόλουθο κείμενο:
"Άρθρο 3
Ο ορισμός της κατηγορίας προϊόντων και τα κριτήρια γι' αυτήν ισχύουν από την ημέρα που θα κοινοποιηθεί η παρούσα απόφαση μέχρι τις 30 Νοεμβρίου 2005. Αν όμως μέχρι τότε δεν έχει εκδοθεί νέα απόφαση ορισμού της κατηγορίας προϊόντων και των αντίστοιχων κριτηρίων, η περίοδος ισχύος των τελευταίων παρατείνεται μέχρι τις 30 Νοεμβρίου 2006 ή μέχρι την ημερομηνία έκδοσης νέας απόφασης εφόσον η ημερομηνία αυτή είναι προγενέστερη."
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 24 Μαρτίου 2003.

Labels: 7
3
1
20